סבטלנה טיכאנובסקאיה

סבטלנה גאורגייבנה טיכאנובסקאיה (בבלארוסית: Святлана Ціханоўская, סביאטלנה ציכאנואוסקאיה; ברוסית: Светла́на Гео́ргиевна Тихано́вская; נולדה ב-11 בספטמבר 1982, מיקשביץ', נפת לונינץ, מחוז ברסט, בלארוס הסובייטית) היא פוליטיקאית בלארוסית, שהייתה מועמדת לנשיאות בלארוס בבחירות 2020. בשנת 2000 סיימה סבטלנה פיליפצ'וק את בית הספר התיכון מספר 2 במיקשביץ' בהצטיינות. לאחר שעזבה את בית הספר למדה בפקולטה הפילולוגית של האוניברסיטה הפדגוגית הממלכתית של מוזיר, אותה סיימה עם תואר בשפות זרות (אנגלית, גרמנית). בנוסף, סבטלנה עבדה בתור מורה וגם בתור עקרת בית. לאחר סיום הלימודים התגוררה בעיר הומל. היא עבדה כמתרגמת מאנגלית בארגונים שונים, כולל ארגון הצדקה של צ'רנוביל לייף ליין לסיוע לקורבנות אסון צ'רנוביל (אירלנד). ב-15 במאי 2020, לאחר שוועדת הבחירות סירבה לרשום את בעלה סרגיי טיכאנובסקי כמועמד, סבטלנה הגישה מסמכים להירשם כמועמדת לנשיאות. ב-20 במאי 2020 סבטלנה טיכאנובסקאיה נרשמה רשמית. בעלה, סרגיי, מונה לראש מטה הבחירות שלה. ב-30 ביולי 2020 נערכה עצרת רשמית של המועמדת לנשיאות רפובליקת בלארוס סבטלנה טיכאנובסקאיה בפארק ידידות העמים בעיר מינסק, בו התכנסו כ-63,000 איש, שהפך לעצרת הגדולה בתולדות בלארוס מאז 1991. לאחר הבחירות שנערכו ב-9 באוגוסט ועדת הבחירות של בלארוס פרסמה כי לאחר ספירה חלקית של הקולות לוקשנקו הביס אותה עם למעלה מ-80% מהקולות, בעוד האופוזיציה טענה שהבחירות לא היו הוגנות והתוצאות זויפו, מה שהוביל להפגנות גדולות במדינה. טיכאנובסקאיה פנתה לוועדת הבחירות להגיש תלונה על זיוף הבחירות, שם עוכבה למשך כמה שעות והקשר עימה ניתק. ב-11 באוגוסט נודע כי היא ברחה מהמדינה לליטא השכנה, לשם שלחה את ילדיה עוד במהלך קמפיין הבחירות למען ביטחונם. טיכאנובסקאיה פרסמה סרטון ובו רמזה כי ברחה אמרה "ילדים הם הדבר הכי חשוב שיש לנו בחיים... אני יודעת שרבים יבינו אותי, רבים ישפטו אותי, ורבים יתחילו לשנוא אותי... אבל חלילה שמישהו יעמוד בבחירה שהייתה לי". בהמשך אותו היום פורסם סרטון נוסף שלה, אשר צולם ככל הנראה בהוראת הקג"ב הבלרוסי, ובו היא נראית מקריאה הודעה הקוראת לאופוזיציה לעצור את ההפגנות. שני הסרטונים, בהם נראית טיכאנובסקאיה מפוחדת ומאוימת, דווקא הגבירו את הזעם הציבורי ברחוב הבלרוסי. ב-17 באוגוסט פרסמה טיכאנובסקאיה סרטון נוסף ובו קראה להמשך ההפגנות. היא הבטיחה כי אם תמונה לנשיאה, היא תוציא את המדינה לבחירות חופשיות והבטיחה לאנשי כוחות הביטחון מחילה אם יסרבו לנקוט אלימות כלפי המפגינים. מדיה וקבצים בנושא סבטלנה טיכאנובסקאיה בוויקישיתוף אתר האינטרנט הרשמי של סבטלנה טיכאנובסקאיה סבטלנה טיכאנובסקאיה, ברשת החברתית פייסבוק סבטלנה טיכאנובסקאיה, ברשת החברתית אקס (טוויטר) סבטלנה טיכאנובסקאיה, ביישום טלגרם סבטלנה טיכאנובסקאיה, ברשת החברתית אינסטגרם סבטלנה טיכאנובסקאיה, ברשת החברתית טיקטוק סבטלנה טיכאנובסקאיה, סרטונים בערוץ היוטיוב סבטלנה טיכאנובסקאיה, באתר פליקר דוד ברוך, סבטלנה טיכנובסקאיה, נשיאת הבלארוסים הגולה: "אנחנו בדרך הנכונה", באתר ישראל היום, 24 בדצמבר 2020 Жена Сергея Тихановского подает документы в ЦИК на регистрацию своей группы Ермошина — Тихановской: У вас есть намерение выдвигаться в президенты или вы просто спарринг-партнер? Задержанного по «делу Тихановского» Дмитрия Фурманова наказали десятью сутками ареста(הקישור אינו פעיל) "В Гродно задержали Сергея Тихановского". TUT.BY (ברוסית). 2020-05-29. נבדק ב-2020-07-29. "Десятки тысяч человек, слезы, песни, мечты о переменах: как в Минске прошел большой митинг Тихановской. Кратко". TUT.BY (ברוסית). 2020-07-30. נבדק ב-2020-07-30. סוכנויות הידיעות, 3,000 עצורים בבלארוס, מנהיגת האופוזיציה: אני ניצחתי, באתר ynet, 10 באוגוסט 2020 אוריאל לוי, ‏בלארוס: האופוזיציה קוראת לשביתה כללית במדינה, באתר דבר העובדים בארץ ישראל, 17 באוגוסט 2020 סוכנויות הידיעות, אחרי ה"הפסד" והמהומות: מנהיגת האופוזיציה ברחה מבלארוס, באתר ynet, 11 באוגוסט 2020 הסרטון בדף הטוויטר של שלום בוגוסלבסקי